**לאופולד השלישי, דוכס אנהלט-דסאו** (גרמנית: **Leopold III. von Anhalt-Dessau**;‏ 10 באוגוסט 1740 - 9 באוגוסט 1817) היה נסיך אנהלט-דסאו בין השנים 1751–1806, ולאחר מכן דוכס אנהלט-דסאו עד לשנת 1817.

ביוגרפיה
--------

לאופולד נולד ב-10 באוגוסט 1740 בדסאו, ללאופולד השני, נסיך אנהלט-דסאו וגיזלה אגנס מאנהלט-קתן, בתם של לאופולד, נסיך אנהלט-קתן ופרדריקה הנרייטה מאנהלט-ברנבורג.

בשנת 1751 מתה אמו, וזמן קצר לאחר מכן מת אביו, ולאופולד עלה לשלטון במקומו, תוך שדודו דיטריך, נסיך אנהלט-דסאו משמש לו כעוצר. בשנת 1752 התגייס לאופולד לצבא הפרוסי כאביו וכדודו לפניו, אולם לאחר שנכח בקרב קולין בשנת 1757 וראה את זוועות המלחמה, פרש לאופולד מהצבא. בשנת 1756 יצא לאופולד לטיול ברחבי אירופה עם ידידו פרידריך וילהלם פון ארדמנסדורף, וביקר עמו באיטליה, צרפת, שווייץ, הולנד ואנגליה. בשובו הביתה השתמש לאופולד בידע שנצבר במהלך הטיולים, וביצע רפורמות רבות בנסיכות בתחומי החינוך, הבריאות, הרווחה, סלילת כבישים, חקלאות, ייעור ותעשייה. בנוסף הקים לאופולד את ממלכת הגנים של דסאו-ורליץ, שמהווה את הפארק הגדול ביותר באירופה. במהלך מלחמת שבע השנים שמר לאופולד על נייטרליות, אך אף על פי כן חויב על ידי פרוסיה בתשלום פיצויים בסך 180,000 טאלר, שאותם שילם מכספו הפרטי. בשנת 1758 הגיע לאופולד לבגרות, ותפס לבדו את השלטון. ב-25 ביולי 1767 התחתן לאופולד עם בת דודו לואיזה הנרייטה, מרקיזת ברנדנבורג-שוודט, בתם של פרידריך היינריך, מרקיז ברנדנבורג-שוודט ולאופולדינה מריה מאנהלט-דסאו, ובשנת 1769 קיבל את תואר אביר מסדר העיט השחור. בשנת 1782 נשפט לאופולד על ידי ליגת הנסיכים, בעקבות התנגדותו להגמוניה הפרוסית.

בשנת 1806, זמן קצר לפני פירוק האימפריה הרומית הקדושה, קיבל לאופולד תואר דוכס מפרנץ השני, קיסר האימפריה הרומית הקדושה, לאחר ששילם לו על כך סכום גבוה, כפי שעשו נסיכי אנהלט האחרים. בשנת 1807 הצטרף לאופולד לקונפדרציה של הריין, והיה הנסיך האחרון שעשה זאת, אולם אף על פי כן קיבל בשנת 1809 את הנציג הפרוסי פרדיננד פון שיל בצורה יפה. בשנת 1812 מונה לאופולד לעוצר בשם לודוויג אוגוסט, דוכס אנהלט-קתן, ובשנת 1815 אושר מעמדו כדוכס בקונגרס וינה. בשנת 1817 מת לאופולד כשנפל מסוסו, ונכדו לאופולד הרביעי, דוכס אנהלט-דסאו עלה לשלטון במקומו.

משפחתו
------

ב-25 ביולי 1767 התחתן לאופולד עם לואיזה הנרייטה, מרקיזת ברנדנבורג-שוודט, בתם של פרידריך היינריך, מרקיז ברנדנבורג-שוודט ולאופולדינה מריה מאנהלט-דסאו. לזוג נולדו שני ילדים:

* בת מתה (1768).
* פרידריך, נסיך הכתר של אנהלט-דסאו (1769–1814).

בנוסף היו ללאופולד כמה ילדים לא חוקיים מפילגשיו השונות.

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| יוהאן גאורג השני, נסיך אנהלט-דסאו |   | הנרייטה קתרינה מנסאו |   | רודולף פהזה |   | אגנס אוהמה |   | עמנואל לברכט, נסיך אנהלט-קתן |   | גיזלה אגנס מראט |   | קרל פרידריך, נסיך אנהלט-ברנבורג |   | סופיה אלברטינה מזולמס-זוננוואלדה |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | לאופולד הראשון, נסיך אנהלט-דסאו |   |   |   |   |   | אנה לואיזה פהזה |   |   |   |   |   | לאופולד, נסיך אנהלט-קתן |   |   |   |   |   | פרדריקה הנרייטה מאנהלט-ברנבורג |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | לאופולד השני, נסיך אנהלט-דסאו |   |   |   |   |   |   |   |   |   |   |   |   |   | גיזלה אגנס מאנהלט-קתן |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **לאופולד השלישי, דוכס אנהלט-דסאו** |
|

קישורים חיצוניים
----------------

ויקישיתוף מדיה וקבצים בנושא **לאופולד השלישי, דוכס אנהלט-דסאו** בוויקישיתוף

  


|  |
| --- |
| **לאופולד השלישי, דוכס אנהלט-דסאו**  בית אסקניה  נולד:10 באוגוסט 1740 מת:9 באוגוסט 1817 |
| **לאופולד השני, נסיך אנהלט-דסאו** | **נסיכות אנהלט-דסאו  1751–1806** | **שדרוג המדינה** |
| **הקמה חדשה** | **דוכסות אנהלט-דסאו  1806–1817** | **לאופולד הרביעי, דוכס אנהלט-דסאו** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007264291305171
* BnF: cb16107396j (data)
* GND: 119093502
* ISNI: 0000 0001 2098 6258
* LCCN: n93065616
* LNB: 000233129
* NTA: 168514389
* RKD: 472811
* SUDOC: 109575733
* ULAN: 500313381
* VIAF: 3273094
* WorldCat: lccn-n93065616

 |